Ferdinand Magnus Masing

Ferdinand Magnus Masing (15. aprill 1815 Tallinn – 8. november 1887 Jämaja) oli Eesti vaimulik.

Õppis aastatel 1831–1836 Tallinna kubermangugümnaasiumis. Tartu Ülikoolis usuteaduskonnas õppis ta aastatel 1836–1840. Töötas aastatel 1841–1842 koduõpetajana Viimsis. Ordineeriti õpetajaks 12. augustil 1842 Tallinnas.

Oli aastatel 1842–1851 pastor Samara kubermangus Osinovkas. Aastatel 1851–1887 Jämaja Kolmainu koguduse õpetaja, hooldades aastatel 1875–1887 ka Anseküla Maarja kogudust.

Isiklikku 
Tema vend Carl Johannes Masing oli Mustjala Anna koguduse ja Peterburi Mihkli koguduse õpetaja.

Viited 

Anseküla Maarja koguduse vaimulikud
Jämaja Kolmainu koguduse vaimulikud
Saaremaa vaimulikud
Tartu Ülikooli usuteaduskonna vilistlased
Sündinud 1815
Surnud 1887